Kondenzacija
Kondenzacijom se u fizici naziva fazni prijelaz neke supstance iz gasovitog u tečno ili čvrsto agregatno stanje. Proizvod kondenzacije naziva se kondenzat, dok se supstanca u tečnom ili čvrstom stanju općenito naziva i kondenzirana supstanca. Vrijednosti pritiska i temperature koje vladaju tokom kondenzacije nazivaju se zajedno kondenzacijske tačke. Suprotna pojava kondenzaciji je isparavanje, kao i specifičnom slučaju kod čvrstih supstanci, sublimaciji. Pri isparavanju oduzima se toplota isparavanja, dok se ona pri kondenzaciji ponovno vraća okolini. Kondenzacija je važna pojava kod destilacije kao metode razdvajanja smjesa.